Ministerul Educației a anunțat că a lansat în consultare proiectul privind acordarea burselor școlare. După scandalul din acest an legat de modul de acordare a burselor de merit, dacă metodologia va fi aprobată, vor primi bursă numai elevii care au cel puțin media 9.50.
Ministerul Educației a anunțat că a fost lansat în consultare publică proiectul privind metodologia de acordare a burselor școlare.
Ca și noutăți, Ministerul Educației propune ca bursele de merit și de reziliență să se acordă primilor 30% dintre elevii din fiecărei clase. Cuantumul bursei de reziliență va fi, dacă proiectul va fi aprobat, de 300 de lei/lună.
Tot ca noutate, după scandalul legat de acordarea burselor de merit, acestea vor fi primite numai de elevii care au cel puțin media 9.50, în timp ce bursele de reziliență se acordă elevilor care au cel puțin media 7.
Pe lista noilor beneficiari de bursă socială figurează elevii cu afecțiuni oncologice și/sau cronice școlarizați, pentru o perioadă mai mare de 4 săptămâni, în cadrul "Școlii din Spital" sau la domiciliu, precum și a elevilor reintegrați în unitatea de învățământ la care au fost înmatriculați anterior, după o perioadă de spitalizare mai mare de 4 săptămâni.
"Bursa de excelență, bursa de merit, bursa de reziliență sau bursa tehnologică sunt acordate doar elevilor care au obținut media 10/calificativul foarte bine la purtare la finalul anului școlar anterior.
În situația în care elevii acumulează 10 sau mai multe absențe nemotivate într-o lună, nu primesc bursa de excelență, bursa de reziliență, bursa de merit, bursa socială, bursa tehnologică, după caz, pentru luna respectivă", se mai precizează pe site-ul Ministerului Educației.
Cât vor fi bursele școlare în anul școlar 2024 – 2025
Dacă proiectul va fi aprobat vor exista șapte tipuri de burse pentrdu elevi.
- bursa dce excelență olimpică I între 750 și 3000 de lei
- Bursa de excelență olimpică II – 700 de lei
- Bursa de merit 450 lei
- bursa de reziliență – 300 de lei
- Bursa socială – 300 de lei
- Bursă pentru mame minore – 700 de lei
- Bursă tehnologică – 300 de lei